google/wiki40b huggingface dataset:
Vysokozdvižný vozík

Vysokozdvižný vozík je mobilný stroj používaný na manipuláciu s materiálom alebo nákladom. Ide o mimoriadne obľúbený nástroj na presúvanie tovarov na kratšie vzdialenosti. Predchodcami vysokozdvižných vozíkov sú zdvíhadlá, ktoré sa zvykli používať v 18. a 19. storočí. 
Príbuzným zariadením vysokozdvižného vozíka je nízkozdvižný vozík alebo kontajnerový prekladač. Tieto zariadenia patria do kategórie tzv. manipulačnej techniky a sú častou súčasťou väčších skladov.

Konštrukcia

Vysokozdvižný vozík je spravidla 4-kolesový dopravný prostriedok, vybavený hydraulicky ovládaným zdvíhacím rámom s vidlicou. Ovládaný je vodičom a poháňaný spaľovacím alebo elektrickým motorom. Nosnosť vozíkov je od stoviek kilogramov po niekoľko ton a výška zdvihu až do 6 metrov. Najdôležitejšou súčasťou vozíkov je zdvíhacia jednotka.

História

Počas prvej svetovej vojny sa vyrábali prístroje s manipulovateľnými plošinami, ktoré umožňovali ich vyvýšenie alebo zníženie. Pri vojnových snahách sa vyvíjali mnohé nové techniky a inovácie, vrátane žeriavu na manipuláciu s bombovou technikou, ktorý dnes považujeme za prvý elektrický vysokozdvižný vozík.
Prvé vysokozdvižné vozíky boli pomerne jednoduché, nestavali na hydraulických procesoch a dokonca ani nosné vidlice. V minulosti totiž takéto prístroje dokázali zdvihnúť svoj náklad len o pár centimetrov, kde ho potom prevzali iné zariadenia. No hoci vtedajšie vysokozdvižné vozíky nevyzerali tak, ako ich poznáme dnes, do značnej miery uľahčovali nakladanie, vykladanie a celkovú manipuláciu s tovarom a materiálmi, čo bolo počas vojny a nedostatku pracovnej sily, veľkou výhodou.  
Vozíky, s ktorými sa dnes stretávame bežne, boli na začiatku 20. storočia skôr raritou. Predchodcom vozíkov dnešného vzhľadu bol zrejme nákladný vozík Tructatr s protiváhou a miestom pre vodiča, ktorý začala vyrábať spoločnosť Clark v roku 1917. Len o tri roky na to bol na trh uvedený i prvý vozík, ktorý na prenášanie nákladu využíval princípy hydrauliky. V roku 1923 by sme už vedeli kúpiť i prvý elektrický vozík s vidlicami, ktorý je skutočne vysokozdvižným vozíkom ako ho poznáme dnes.
Just a Girl

Kompozícia

Skladba „Just a Girl“ je stredne rýchla skladba s tempom 108 úderov za minútu a je zložená v predznamenaní D dur. Podobne ako väčšina skladieb populárnej hudby je zložená v bežnom takte. Vokálny rozsah Gwen Stefani dosahuje takmer oktávu a pol, od b₃ po E₅. Úvodný riff, ktorý použil Dumons, bol prevzatý z predchádzajúceho úsilia klávesistu Erica Stefaniho. Skladba je výrazne ovplyvnená žánrom new wave, hlavne pre hluk syntetizátora Roland Jupiter-8, a tiež pre klávesy, efekty a retro zvuk 80. rokov.
Stealth

Stealth znamená čo možno najviac obmedziť možnosť zistenia, identifikácie a zameranie prostriedku (lietadla, lode alebo pozemného vozidla) pomocou rôznych detekčných systémov - najmä radaru a prostriedkov využívajúcich infračervené žiarenie. Už v minulosti boli využívané rôzne druhy náterov techniky pre oklamanie zraku nepriateľa. Tie sa využívajú aj dnes, ale hlavný dôraz sa kladie na zamedzenie detekcie radarom či infračervenými a inými prostriedkami.

Radar

Pre zisťovanie polohy lietadla vysiela radar elektromagnetické žiarenie, ktorého časť, odrazená od lietadla, sa vracia späť do vysielača, ktorý potom vďaka tomu určuje polohu lietadla. Vedci sa preto zamerali na tri oblasti výskumu: odraz radarových lúčov, ich rušenie a pohlcovanie, aby mohli znížiť odrazovú plochu radarového žiarenia (RCS - Radar Cross Section).

Odrazy

Základom je pokúsiť sa odraziť radarové lúče tak, aby sa nevrátili späť do zdroja. To možno dosiahnuť rôznymi tvarmi lietadla. Zdrojom RCS sú napríklad rotujúce lopatky prúdových motorov; z tohto dôvodu má stroj s technológiou stealth ukryté motory vnútri trupu. Ďalším zdrojom môžu byť vodiace hrany krídel, rôzne výstupky a priehlbiny. Z toho dôvodu je výzbroj umiestnená v pumovniciach vo vnútri trupu.

Pohlcovanie

Na tento účel sa využívajú špeciálne materiály, ktoré majú menšiu odrazivosť ako materiály klasické - napríklad namiesto kovov sú použité uhlíkové kompozity. Ďaleko efektívnejšie je ale využitie špeciálnych materiálov (RAM - Radar Absorbent Materials), schopných pohltiť radarové žiarenie, premeniť ho na tepelnú energiu a znížiť tak odrazivosť lietadla. Tie sú ale veľmi drahé a navyše ich účinnosť sa výrazne líši v rôznych frekvenciách.

Rušenie

Ďalšia metóda, ako znížiť spozorovateľnosť lietadla, je využitie vysielača (rušičky), ktorá vysiela rovnaký signál, ktorý sa odráža od lietadla, ale s opačnou fázou - tým sa obe fázy vyrušia a k radaru sa späť nevráti nič.
Chauny (obec)

Poloha

Obec má rozlohu 13,28 km². Najvyšší bod je položený 96 m n. m. a najnižší bod 42 m n. m.

Obyvateľstvo

Počet obyvateľov obce je 11 771 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Loye

Poloha

Obec má rozlohu 19,56 km². Najvyšší bod je položený 247 m n. m. a najnižší bod 200 m n. m.

Obyvateľstvo

Počet obyvateľov obce je 548 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brévilly

Poloha

Obec má rozlohu 7,3 km². Najvyšší bod je položený 257 m n. m. a najnižší bod 156 m n. m.

Obyvateľstvo

Počet obyvateľov obce je 397 obyvateľov (2009).
Graf vývoja obyvateľstva:
Zdroje: INSEE
Barry Barish

Životopis

Navštevoval školu v Los Angeles a študoval fyziku na University of California, Berkeley, kde promoval v roku 1957 a v roku 1962 získal doktorát v experimentálnej fyzike. Od roku 1963 pracoval v Caltechu, kde sa stal v roku 1966 asistentom profesora, v roku 1969 Associate Professor a v roku [1972] profesorom. Od roku 2005 je emeritným profesorom.
V roku 1994 sa stal vedúcim bádateľom v LIGO a v rokoch 1997 - 2005 bol jeho riaditeľom. Tento projekt vybudoval od financovania cez stavbu laserového interferomera v organizáciu s medzinárodnou spoluprácou viac ako tisíc spolupracovníkov.  
11. februára 2016 tím štyroch vedcov reprezentujúcich LIGO Scientific Collaboration na tlačovej konferencii oznámil prvé priame pozorovanie gravitačných vĺn v septembri 2015, ktoré potvrdilo platnosť Einsteinovej všeobecnej teórie relativity.

Ocenenie a členstvá

V roku 2016 získal spolu s Adalbertom Giazottom  Premio Enrico Fermi za podiel na objavení gravitačný vĺn a splývajúcich čiernych dier (binary black hole mergers) (Laudatio).
Je členom United States National Academy of Sciences, American Academy of Arts and Sciences, American Association for the Advancement of Science a American Physical Society, ktorej prezidentom bol v roku 2011. Od roku 2003 do 2009 bol v National Science Board. Je nositeľom čestných doktorátov na univerzitách v Glasgowe, Bologni a University of Florida a Van Vleck Lecture. V roku 2017 obdržal Henry Draper Medal a Premios Princesa de Asturias.
 
V roku 2017 dostal spolu s Rainerom Weissom a Kipom Thorneom Nobelovu cenu.
Frank-Walter Steinmeier

Život

Narodil sa v Detmolde v Severnom Porýnii-Vestfálsku ako syn tesára. Jeho matka patrila medzi nemeckých utečencov vysídlených zo západného Poľska. Po skončení strednej školy absolvoval v rokoch 1974 až 1976 vojenskú službu a následne začal študovať právo a politológiu na Justus-Liebig-Universität Gießen, kde bola jeho spolužiačkou aj Brigitte Zypriesová.
V rokoch 2005 - 2009 bol členom prvého kabinetu A. Merkelovej, kde zastával post ministra zahraničných vecí a súčasne v rokoch 2007 - 2009 pôsobil ako zástupca kancelára. Následne v rokoch 2013 - 2017 pôsobil opäť ako minister zahraničných vecí. V roku 2016 bol predsedom Organizácie pre bezpečnosť a spoluprácu v Európe. Patrí do pravicového krídla Sociálnodemokratickej strany Nemecka (SPD), kde sa zaraďuje medzi umiernených a reformistov.
V novembri 2016 oficiálne zverejnil svoju kandidatúru za koalíciu SPD, CDU/CSU na post prezidenta Nemecka. Funkciu v kabinete zanechal 27. januára 2017. 12. februára 2017 bol zvolený za prezidenta. Získal potrebnú väčšinu (931 volebných hlasov z celkového počtu 1260 hlasov) hlasov už v prvom kole hlasovania, keď získal podporu 73,9%. Do funkcie bol oficiálne menovaný 19. marca 2017. Na poste prezidenta nahradil Joachima Gaucka.

V súkromí

Je ženatý a má jednu dcéru. Dňa 24. augusta 2010 daroval svojej manželke Elke Büdenbender obličku.
Puyrolland

Poloha

Obec má rozlohu 12,98 km². Najvyšší bod je položený 55 m n. m. a najnižší bod 2 m n. m.

Obyvateľstvo

Počet obyvateľov obce je 200 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovo Božie

Slovo Božie je v kresťanstve druhá osoba Svätej Trojice, Ježiš Kristus. V tomto zmysle je slovo prekladom gréckeho logos, ktoré v širšom zmysle znamená dôvod, princíp, štandard alebo logika. 

Slovo Božie sa tiež používa na označenie Biblie.
Saint-Jean-de-Trézy

Poloha

Obec má rozlohu 11,1 km². Najvyšší bod je položený 390 m n. m. a najnižší bod 233 m n. m.

Obyvateľstvo

Počet obyvateľov obce je 326 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jean-d’Arves

Poloha

Obec má rozlohu 75,6 km². Najvyšší bod je položený 3 504 m n. m. a najnižší bod 977 m n. m.

Obyvateľstvo

Počet obyvateľov obce je 287 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-en-Argonne

Poloha

Obec má rozlohu 9,57 km². Najvyšší bod je položený 186 m n. m. a najnižší bod 142 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mušia váha

Profesionálny box

Pred rokom 1909 boxeri v tomto hmotnostnom rozpätí boli zaraďovaní do bantamovej váhy, bez ohľadu na to, akí boli vysokí. Prvý majster sveta v mušej váhe sa stal v roku 1911 Sid Smith. Najdlhšie držal titul majstra sveta v tejto kategórii Jimmy Wilde (1914 – 1923).
Vémars

Poloha

Obec má rozlohu 8,18 km². Najvyšší bod je položený 146 m n. m. a najnižší bod 96 m n. m.

Obyvateľstvo

Počet obyvateľov obce je 2 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Houston Skyline District

Houston Skyline District je oblasť zahŕňajúca viacero moderných budov v centre mesta Houston v Texase v Spojených štátoch.
Pojem Houston Skyline vznikol po rozdelení centra mesta na niekoľko menších častí: Main Street Corridor, Market Square Historical District a Houston Theater District.
Skupina mrakodrapov v tejto oblasti vytvára jednu z najväčších panorám v Spojených štátoch. Väčšinu Houstonských moderných budov možno nájsť v tejto oblasti, vrátane dvoch najvyšších budov v Texase: JPMorgan Chase Tower a Wells Fargo Bank Plaza. Tieto budovy sú domovom riaditeľstiev rôznych nadnárodných podnikov a finančných inštitúcií.
Väčšina budov v oblasti je prepojená Houstonským tunelovým systémom.
Cesta II. triedy 542 (Slovensko)

Priebeh

Komunikácia začína v Spišskej Belej na križovatke s cestou I/67 a vedie severozápadným smerom cez obec Slovenská Ves do Magurského sedla, odtiaľ cez Reľov, Spišské Hanušovce a Matiašovce do Spišskej Starej Vsi, kde končí na križovatke s II/543.
Bartini Beriev VVA-14

Vznik a vývoj

V roku 1972 bola v Sovietskom zväze postavená nekonvenčná amfíbia VVA-14, ktorá využívala tzv. prízemný efekt. Mala veľký trup s dvoma rozmernými plavákmi, medzi ktorými bola umiestnená kabína a centroplán. Na zvislý vzlet slúžilo dvanásť motorov Kolesov RD-36-35PR, avšak podľa všetkého neboli nikdy použité. Okrem toho typ obsahoval aj dva motory Soloviev D-30N pre let dopredu. Pre pristátie na vzletovej dráhe bol v pylónoch nainštalovaný podvozok z Tupoleva Tu-22. Testov sa zúčastnili dva prototypy. Začiatkom roka 1976 pribudli v prednej časti ďalšie dva motory D-30N, ktoré tlačili prúd spalín medzi pylóny a trup. Nafukovacie pontóny boli nahradené pevnými.  Táto verzia dostala označenie VVA-14M1P, nikdy však nevzlietla zo zeme. Stroj bol dlhý 30 metrov s rozpätím krídel 26 metrov. Prototypy dosiahli dostup 10 000 metrov a maximálnu rýchlosť 760 km/h. Testovanie prototypov prebiehalo až Bartiniho smrti v roku 1974 a v dôsledku pretrvávajúcich problémov s letovými vlastnosťami systému riadenia bol projekt zastavený. Jeden z prototypov je vystavený v múzeu v Monine blízko Moskvy
Vouillers

Poloha

Obec má rozlohu 8,28 km². Najvyšší bod je položený 151 m n. m. a najnižší bod 129 m n. m.

Obyvateľstvo

Počet obyvateľov obce je 216 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cutry (Meurthe-et-Moselle)

Poloha

Obec má rozlohu 5,97 km². Najvyšší bod je položený 393 m n. m. a najnižší bod 242 m n. m.

Obyvateľstvo

Počet obyvateľov obce je 983 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vlastivedný slovník obcí na Slovensku

Vlastivedný slovník obcí na Slovensku je vlastivedný slovník v troch zväzkoch. Bol vydaný v rokoch 1977 – 1978 vo vydavateľstve SAV Veda. Hlavní redaktori boli Miroslav Kropilák a Milan Strhan, výkonným redaktorom bol Ján Hudák. Obsahuje najdôležitejšie informácie o 3 155 obciach na Slovensku. Informácie sú aktuálne k 1. januáru 1965 s prihliadnutím na zmeny do konca roka 1970. Náklad každého dielu bol 20 000 kusov. Slovník je dodnes najkomplexnejšia miestopisná syntéza o jednotlivých sídelných lokalitách Slovenska.
Tributylcín

Použitie

Komerčne dostupný ako zmes s dibutylcínom, tetrabutylcínom a zlúčeninami trialkylcínu. Pridáva sa napríklad do lodných náterov, konzervantov dreva alebo pesticídov. Používa sa proti plesňam v chladiacich systémoch a vežiach elektrární, papierní, textiliek alebo pivovarov. Slúži ako aditívum v PVC, inhibítor korózie, prípravok k hubeniu, dezinfekcia v nemocniciach či na športoviskách.

Ekologické riziká

Zlúčeniny tributylcínu sú toxické látky ohrozujúce vodné ekosystémy. Kumulujú sa v sedimentoch, kde ich pomaly degradujú. Môžu sa hromadiť v tukových tkanivách organizmov (bioakumulácia). Ich toxicita pre ryby veľmi kolíše, pre ustrice, škľabky a kôrovce je vysoká. U niektorých mäkkýšoch spôsobujú tributylcíny vývoj samčích znakov u samíc tým, že ovplyvňujú hladinu niektorých hormónov.

Zdravotné riziká

Je toxický pre obličky a nervovú sústavu. Nová štúdia ukazuje, že výskyt tributylcínu v životnom prostredí môže súvisieť aj s prudkým nárastom prípadov obezity v posledných desaťročiach. Japonskí vedci zistili, že tributylcín aj vo veľmi nízkych koncentráciách aktivuje bunkové receptory RXRs (retinoid X receptors), ktoré stimulujú rast tukových buniek. Experimenty ukázali u myší, že vystavenie tributylcínu v čase vnútromaternicového vývoja vedie k abnormálne veľkému množstvu tukového tkaniva v neskoršom živote.
Les Ollières

Poloha

Obec má rozlohu 11,64 km². Najvyšší bod je položený 794 m n. m. a najnižší bod 489 m n. m.

Obyvateľstvo

Počet obyvateľov obce je 840 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Východný Mengusovský štít

Topografia

Najvýchodnejší z Mengusovských štítov delí od Hincovej veže Východné Mengusovské sedlo, od Prostredného Mengusovského štítu Mengusovské sedlo – dostupné po značke z Poľska (kedysi aj z našej strany). V spodnej časti jeho severnej steny sa nachádza vysunutá Kazalnica Mengusovská, významný horolezecký pojem. V juhozápadnom hrebeni, kúsok nad Mengusovským sedlom sa týči vežička nazývaná Chlapík, odtiaľ poľský názov sedla Mięguszowiecka Przełęcz pod Chłopkiem.
Dolina Javorinka

Poloha

Nevychádza z hlavného hrebeňa Belianskych Tatier. Začína sa poniže Gáflovky (1 626 m n. m.), smeruje na juhovýchod a konči sa v Doline Bielej vo výške 870 m n. m. pri Ždiari. Charakter doliny tvoria ramená, ktoré vychádzajú z Gáflovky. Z východnej strany je to severovýchodné rameno, ktoré končí v zalesnenej Javorinke. Na východe je Dolina pod Košiare. Druhé rameno prechádza cez Gáflovku a pokračuje skalnatým hrebeňom na Veľký Grúň (1 446 m n. m.) Jeho chrbát potom smeruje na začiatku na sever a potom sa stáča na severovýchod do ústia doliny. Na západ od chrbta je Dolina Kempy.

Potok

Pod Gáflovkou na konci Veľkého žľabu pramení Javorinský potok.

Turistika

Do doliny nevedú turistické chodníky. Dolina je prísnou prírodnou rezerváciou TANAPu.
Anna Hannoverská

Biografia

Anna sa narodila ako druhé dieťa a najstaršia dcéra neskoršieho kráľa Veľkej Británie Juraja II. a jeho manželky Karolíny z Ansbachu. Narodila sa v kurfirstskom paláci Herrenhausen pri Hannoveri. Meno dostala po svojej príbuznej, anglickej kráľovnej Anne. Päť rokov po jej narodení, v roku 1714, sa jej starý otec (hannoverský kurfirst Juraj Ľudovít) stal kráľom Anglicka ako Juraj I. Anna sa stala princeznou brunšvicko-lüneburskou. V roku 1727 britský trón zdedil jej otec ako Juraj II.
30. augusta 1727 Juraj II. udelil Anne ako svojej najstaršej dcére titul Princess Royal. V roku 1642 vtedajší kráľ Karol I. Stuart udelil tento titul svojej najstaršej dcére Márii (neskoršia princezná Oranžská, matka Viliama III. Oranžského). Potom sa titul prestal užívať až do panovania Juraja II.

Regentka Frízska

Anna v roku 1751 ovdovela a stala a regentkou Frízska za svojho trojročného syna Viliama. Zo začiatku bola dobrou správkyňou jeho dedičstva, dokázala robiť rýchle a dobré rozhodnutia, neskôr sa však stala despotickou a nepredvídateľnou. Regentkou zostala až do svojej smrti v roku 1759. Po nej sa regentkou stala jej svokra Mária Lujza Hessensko-kasselská a keď v roku 1765 zomrela aj ona, nahradila ju Viliamova staršia sestra Karolína.
Moše z Leonu

Moše z Leonu alebo Moše ben Šem Tov de Leon (* asi 1250, Guadalajara – † 1305, Arevalo) bol židovský rabín a kabalista, v mladosti stúpenec Maimonida; autor alebo redaktor najvýznamnejšieho stredovekého kabalistického textu, kabalistického midrašu k Pentateuchu Midraš de-rabi Šim'on bar Jochaj, známejšieho pod názvom Zohar alebo Kniha nádhery, ktorý vznikol (alebo bol zostavený) koncom 13. storočia.
Od roku 1292 viedol Moše život potulného učenca. Podľa Avrahama ben Šloma z Torrutiel napísal 23 kníh, z ktorých väčšina sa stratila. Po jeho smrti vznikol spor ohľadom autorstva Zoharu, ktoré pripísal tanaitskému rabínovi z 2. storočia po Kr. Šim'onovi bar Jochajovi. Vznikla otázka, či Moše čerpal z nejakého strateného rukopisu, alebo – ako tvrdila jeho vdova – je on sám autorom spisu. Moderní bádatelia (napr. Geršom Scholem) sa prikláňajú k názoru, že Moše z Leonu Zohar skompiloval, ale používal pritom staršie zdroje.
Prostredné Jatky

Zaradenie

O problémoch s klasifikáciou vrchu pozri v článku Hrebeň Belianskych Tatier.

Poloha

Nachádza sa v centrálnej časti pohoria, medzi vrcholmi Zadné Jatky a Predné Jatky. Južne sa nachádza dolina Predné Meďodoly, severne masív klesá k obci Ždiar.

Prístup

Vrch je z dôvodu ochrany prírody turisticky neprístupný.
Mike Powell (atlét)

Soul 1988

Na Letných olympijských hrách 1988 v Soule získal v disciplíne skok do diaľky striebornú medailu výkonom 8,49 m. Túto šúťaž vyhral Carl Lewis, ktorý skočil 8,72 m. Powell skočil svoj najlepší pokus v tretej sérii.

Tokio 1991

Na Majstrovstvách sveta 1991 v Tokiu získal zlatú medailu v novom svetovom rekorde, 8,95 m. Táto súťaž bola divácky veľmi pútavá. Jeho súperovi Carlovi Lewisovi sa darilo. V prvej sérii skočil 8,68 m, v druhej mal neplatný pokus, v tretej 8,83 m (čo bolo len 7 cm za svetovým rekordom), v štvrtej o jeden centimeter zlepšil svetový rekord Boba Beamona - 8,91 m, ale pre silnú podporu vetra nebol platný, ale do výsledku súťaže sa počítal. Powell v štvrtej sérii mal neplatný pokus a jeho najlepší skok bol dovtedy 8,54 m. Lewis v piatej sérii skočil 8,87 m a Mike Powell utvoril nový svetový rekord výkonom 8,95 m. Lewis sa v šiestej sérii nezlepšil (8,84 m) a Powell sa stal majstrom sveta.

Barcelona 1992

Na olympijskú súťaž nastupoval ako súčasný držiteľ svetového rekordu, ktorý skočil na Majstrovstvách sveta pred rokom v Tokiu. Vo finále opäť prehral s Carlom Lewisom, tentoraz len o 3 cm. Do poslednej série mal najlepší skok 8,53 m, no v poslednej sérii sa zlepšil na 8,64 m, ale ani to mu nestačilo na Lewisov pokus (8,67 m), ktorý skočil v prvej sérii. Powell skončil napokon druhý.
Čúbu

Čúbu (jap. 中部地方 – Čúbu-čihó) je centrálny región najväčšieho japonského ostrova Honšú.
Region Čúbu tvorí deväť prefektúr, ktoré ležia západne od regiónu Kantó: Aiči, Fukui, Gifu, Išikawa, Nagano, Niigata, Šizuoka, Tojama a Jamanaši.
Nachádza sa v najširšej časti Honšú a charakterizujú ho vysoké a drsné hory. Japonské Alpy rozdeľujú oblasť na slnečnejšiu pacifickú časť, známu ako predná časť Japonska alebo Omote-Nihon a chladnejšiu časť pri Japonskom mori, známu ako zadná časť Japonska alebo Ura-Nihon.
Kalentzi

Dejiny

Prvýkrát bola osídlená v 12. storočí, kedy sa tu usadili rodiny z okolitého územia a z tejto doby pochádza aj najstarší kostol. Meno Kalentzi pochádza od albánskej aristokratickej rodiny, ktorá tu istú dobu po páde Byzancie sídlila, avšak obyvatelia dediny vždy rozprávali po grécky. Počas tureckej nadvlády sa tu usadili Gréci z Epiru, Trikaly (rodina Kakodimeos) a z Konštantinopolu (rodina Ikonomu) a neskôr mnohé rodiny z okolitého peloponézskeho prostredia. Počas gréckej vojny za nezávislosť mnohí obyvatelia dediny finančne dopomáhali povstaniu.
Gréasque

Poloha

Obec má rozlohu 6,15 km². Najvyšší bod je položený 385 m n. m. a najnižší bod 276 m n. m.

Obyvateľstvo

Počet obyvateľov obce je 4019 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vers-sur-Méouge

Poloha

Obec má rozlohu 13,81 km². Najvyšší bod je položený 1 395 m n. m. a najnižší bod 749 m n. m.

Obyvateľstvo

Počet obyvateľov obce je 43 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maruéjols-lès-Gardon

Poloha

Obec má rozlohu 3,82 km². Najvyšší bod je položený 220 m n. m. a najnižší bod 84 m n. m.

Obyvateľstvo

Počet obyvateľov obce je 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zweigelt

Synonymá

Rotburger, Zweigelt, Zweigeltrebe, Blauer Zweigelt, Blauer Montag

Pôvod

Zweigelt je rakúsky šľachtenec z odrôd frankovka a svätovavrinecké, ktorý bol vyšľachtený v roku 1922 profesorom Fritzom Zweigeltom vo vinárskej škole v Klosterneuburgu neďaleko Viedne.  Pôvodne sa mala táto odroda volať rotburger.

Rozšírenie

V súčasnosti je Zweigelt najrozšírenejšia modrá odroda v Rakúsku s 12,4 -percentným podielom vo vinohradoch. 
V Česku zaberá 4,7 % z celkovej plochy viníc.
Odroda sa udomácnila aj na Slovensku, najmä v oblasti Malých Karpát, Skalice a východoslovenských Sobraniec.
Priemerný vek viníc je 17 rokov.

Použitie

Je to vhodné víno ku rôznym jedlám. Vhodný je napríklad ku husacine, alebo aj ku gulášu. Vinári ho radi dávajú do cuveé ako partner frankovky, ale je vhodný aj ako partner medzinárodných odrôd.  Reserve sú vhodné ku divine, alebo aj k hovädzine. Aróma pripomína tmavé zrelé čerešne, je šťavnatý s jemnými tanínmi a je jemne decentne kyselkavé. Vhodné k ľahko koreneným mäsám (bažant, biftek ...) a cestovinám. Taktiež k tvrdým nearomatickým syrom.